கண்டனன், கனகத் தேர்மேல், கதிரவன் கலங்கி நீங்க, விண்டனன் நின்ற, வென்றிக் கரன் எனும் விலங்கல் தோளான்; 'மண்டு அமர் யானே செய்து, இம் மானிடன் வலியை நீக்கி, கொண்டனென் வாகை' என்று, படைஞரைக் குறித்துச் சொன்னான். 67 "மானிடன் ஒருவன்; வந்த வலி கெழு சேனைக்கு, அம்மா! கான் இடம் இல்லை" என்னும் கட்டுரை கலந்த காலை, யானுடை வென்றி என் ஆம்? யாவரும் கண்டு நிற்றிர்; ஊனுடை இவனை, யானே, உண்குவென் உயிரை' என்றான். 68